[I]n nomine sancte et individue Trinitatis Hludovicus misericordia dei rex. Si servorum dei iustis postulationibus aurem nostre serenitatis accommodamus casque ad effectum pie peticionis opem ferendo perducimus, hoc nobis profutururn fore ad aeternae remunerationis premium facilius obtinendum et ad presentem vitam facilius transigendam nullo modo dubitamus. Quocirca novent omnium sanctae dei aecclesiae fidelium nostrorumque tam presentium quamque futurorum industria, quoniam Eudo venerabilis abbas Virzelliacensis monasterii, adiens celsitudinem nostram deprecatus est ut idem cenobium cum omnibus appenditiis suis sub immunitatis nostre tuicione et regali defensione acciperemus, eo videlicet modo ut ea que in precepto domni et genitoris nostri dive recordationis Karoli gloriosissimi imperatoris augusti et in privilegio domni ac patris nostri Iohannis universalis pape continentur inviolata et inconvulsa per-maneant. Quod cenobium situm est in pago Avalensi super Coram fluvium et est constructum in honore dei et Salvatoris nostri Iesu Christi eiusdemque genitricis semper virginis Mariae beatorumque apostolorurn Petri et Pauli. Cuius peticioni libenter annuimus et prefatum cenobium cum omni integritate sua, sen et ea que a fidelibus divina gratia ordinante ohm ibi fuerint oblata, sub nostra immunitione sen tuicione accepimus. Precipientes ergo iubemus ut nullus cornes seu vicecomes aut aliquis ex secularibus iudicibus vel e missis nostris discurrentibus in prefato cenobio potestative mansiones accipiat aut paratas sen freda aut cespitaticum aut pontaticum aut rotaticum aut inferendas ab eo exigere presumat. Sed liceat servis dei in eodem cenobio degentibus secure ac quiete pro patre et genitrice nostra ac pro nobis coniugeque et proie totiusque regni statu absque alicuius inquietantis molestia dominum exorare. Sin autem, quod minime futurum credimus, aliquis hominum qualibet seculari preditus potestate contra hoc nostrae altitudinis immunitatis preceptum venire aut illud ternerare sen in aliquo violare presumpserit, sexcentorum solidorum multa coactus exolvat, medietatem scilicet fisco nostro, alteram vero medietatem ecclesie cui litem intuleri t. Et ut hoc nostre claritudinis firmitatis pactum firmum ac stabile per futura maneat tempora, precamur successores nostros ut, sicut sua que legitime statuerint firma esse a sequentibus voluerint, ita et hec que a nobis modo corroborantur firma et inconvulsa perpetualiter custodire studeant. Ut autem hoc nostre auctoritatis preceptum in dei nomine pleniorem firmitatis obtineat f. vigorem, manu nostra illud firmavimus et anuli nostri inlpressione subter iussimus sigillari. Signum Hludovici gloriosissimi regis (Monogramme). Data XVIII Kal. Jan., indictione XI, anno primo regnante Hludovico rege gloriosissimo. Vulfardus notarius ad vicem Gauzelini recognovit. Actum Compendio palatio publico in dei nomine feliciter amen.